Әбү Талиб ибне Габдел-Мотталиб

**Әбү Талиб Габде Мәнаф ибне Габдел-Мотталиб ибне Һашим әл-Кураши** ()-  549–619, Мәккә, Хиҗаз) Мөхәммәт пәйгамбәрнең абыйсы, сакчысы һәм яклаучысы булган. Ул дүртенче мөселман хәлифе Галинең әтисе булган. Ул Габдел-Мотталибның икенче улы һәм Кураеш кабиләсе җитәкчесе булган.

## Биография
Ул Габдел-Мотталипның икенче улы һәм Мөхәммәт пәйгамбәрнең әтисе Габдулланың энесе була. Мөхәммәтнең әти-әнисе үлгәннән соң, Әбу Талиб үзенең туганын тәрбияләргә алган. Әбу Талиб булган милкен югалткач, үз чиратында, Мөхәммәтнең эшләре, киресенчә, Хәдичә белән уңышлы өйләнешкәннән соң яхшыра. Моннан соң Мөхәммәт ул үзенең туганы Галине тәрбияләргә алган. Әбү Талиб Кураеш аксөякләре алдында Мөхәммәтне даими яклап торса да, ул мөселман булмаган .

## Үлем
Сөнни чыганаклар хәбәр иткәнчә, үлеменә кадәр аның янына Мөхәммәд пәйгамбәр килә, һәм  үлем түшәгендә ятучы Әбү Талиб янында Әбү Җәһел белән Габдуллаһ ибн Әбү Өмәйяне күрә. Пәйгамбәр Әбү Талибка: "Әй абый! "Аллаһтан башка илаһ юк", - дип әйт, аннары мин Аллаһ каршында синең өчен шәфәгать итә алырмын!" - дигән. Ләкин Кураешлар да үлем түшәгендәге кешегә якынлашып: "Әй Әбү Талиб, син чыннан да Габдел-Мотталиб диненнән баш тартасыңмы?!" - дигәннәр. Алар бу сүзләрне кабатлый биргәннәр, ул ниһаять: "Мин Габдел-Мотталиб диненнән баш тартмаячакмын!" - дигән. Моны ишеткәч, Пәйгамбәр: "Чыннан да, мин синең өчен гафу сорармын!" - дигән. Аннары бер аять иңгән: "Пәйгамбәргә дә, мөэминнәргә дә, мөшрикләр өчен, хәтта алар туганнары булсалар да, җәһәннәмгә керәчәкләренә ышанганнан соң, гафу сорарга ярамый" , шулай ук тагын бер аять: "Чынлыкта, син яраткан кешеләреңне туры юлга күндерә алмассың!"  - дигән.

Әбү Талиб Коръән иңә башлаганнан алып унынчы елда, мөселманнарны бойкотлау һәм камалыш тәмамланганнан соң алты ай үткәч, Рәҗәб яки Рамазан аенда вафат була. Ул һәрвакыт Мөхәммәтне яклый һәм ярдәм итә, Ислам диненә каршы чыгучыларның һөҗүмнәреннән саклану күбесенчә аның ярдәме белән була, ләкин ул үзе беркайчан да ата-бабаларының диненнән баш тартмый.

## Шигыйлектә Әбү Талиб
Шигыйлар фикеренчә, Әбү Талиб үлеме алдыннан Ислам динен кабул итә, ләкин моны яшерә. Бу турыда «Изге сүз юллары тәфсире» китабында әйтелә:
Әгәр үлчәүнең бер савытына Әбү Талиб иманын, ә икенчесенә барлык кешеләрнең иманын куйсаң, Әбү Талибның ягы басачак!

Җәфар әс-Садыйк үз бабасы - Мөхәммәтнең үзеннән хәдис китерә: 
Мәгарә кешеләре диннәрен яшерәләр, тыштан ышанмау күрсәтәләр, моның өчен Аллаһ аларны икеләтә бүләкләр. Әбү Талиб та үз динен яшерә, Аллаһ аңа икеләтә бүләк бирәчәк. 

## Әбү Талиб кинода

* "Хәбәр" ( Бөекбритания, 1976). Әбү Талиб ролен Андре Морелл башкара.
* "Хашим гаиләсенең ае" ( Сүрия, 2008). Гакыйф Нәҗим Әбү Талиб ролен башкара.
* "Гомәр ибн әл-Хаттаб" ( Катар, 2012). Габдел-Газиз Махьюн уйный.

## Искәрмәләр

## Әдәбият

* Abū Ṭālib / Watt, W. Montgomery // Encyclopaedia of Islam. 2nd ed : [англ.] : in 12 vol. / edited by H. A. R. Gibb; J. H. Kramers; E. Lévi-Provençal; J. Schacht; B. Lewis & Ch. Pellat. Assisted by S. M. Stern (pp. 1—330), C. Dumont and R. M. Savory (pp. 321—1359). — Leiden : E.J. Brill, 1986. — Vol. 1. — P. 152-153. (платн.)
Төркем:Википедия:Имзаланмаган Викимәгълүмат элементларына сылтамалары булган мәкаләләр
Төркем:Википедия:Татар телендә имзаланмаган Викимәгълүмат элементларына сылтамалары булган мәкаләләр
Төркем:Википедия:Викимәгълүматтан чыганак булган мәкаләләр
Төркем:619 елда вафатлар
Төркем:Мәккәдә туганнар
Төркем:540 елда туганнар
Төркем:Ислам